CELEX: 61963CJ0020
Language: da
Date: 1964-03-19
Title: Domstolens Dom af 19. marts 1964. # Jean Maudet mod Kommissionen for Det Europæiske Økonomiske Fællesskab. # Forenede sager 20-63 og 21-63.

DOMSTOLENS DOM
      AF 19. MARTS 1964
      
         Jean Maudet
      
      
         mod Kommissionen for Det europæiske økonomiske Fællesskab
      
      Forenede sager 20 og 21/63
      Processprog: Fransk
      
      Angående:
      
               1.
            
            
               Annullation af Kommissionens beslutning af 14. december 1962, for si vidt som Maudet herved fastansættes i lønklasse A4 i stedet for i lønklasse A3 (sag 20/63),
            
         
               2.
            
            
               annullation af beslutningen af 8. marts 1963 fra formanden for Kommissionen, for så vidt som hr. Maudets klage herved blev forkastet, og der blev givet afslag på at indplacere ham i lønklasse A3 (sag 21/63).
            
         Domskonklusion :
      
               1.
            
            
               Søgsmål 20/63 forkastes.
            
         
               2.
            
            
               Den ved søgsmål 21/63 anfægtede beslutning annulleres.
            
         Generaladvokatens forslag til afgørelse:
      at Domstolen begrænser sig til på grund af manglende begrundelse at annullere den ved søgsmål 21/63 anfægtede beslutning, for så vidt som det deri nægtes at tage hr. Maudets begæring om en anden indplacering yed forfremmelse til følge.
      Derefter foreslår jeg, at søgsmål 20/63 og de øvrige påstande i stævning 21/63 forkastes.
      Sammendrag
      
               1.
            
            
               Tjenestemænd — varig ansættelse under vedtægten — lønklasse ved fastansættelse
               (EØF-personalevedtægten, artikel 102, stk. 1)
            
         
               2.
            
            
               Tjenestemænd — sammenhæng mellem lønklasse og stilling — obligatorisk hensyntagen efter varig ansættelse under vedtægten
               (EØF-personalevedtægten, artikel 102, bilag I)
            
         
               1.
            
            
               I henhold til artikel 102, stk. 1 i EØF-personalevedtægten fastansættes ansatte der bliver omfattet af vedtægten, i den lønklasse og på det løntrin, han stiltiende havde opnået, før vedtægten trådte i kraft, uden at det på dette første trin af fastansættelsen er nødvendigt at tage hensyn til eventuelle forskelle mellem denne lønklasse og den lønklasse, der skulle svare til den ansattes faste stilling i betragtning af de dertil knyttede funktioner.
            
         
               2.
            
            
               Enhver ansat, der efter at være blevet omfattet af vedtægten er forblevet i en allerede eksisterende fast stilling, som i betragtning af de dertil knyttede funktioner efter den nye vedtægt burde være indplaceret i en højere lønklasse end den, der er opnået inden for rammerne af proceduren i artikel 102, har i overensstemmelse med princippet i bilag I om sammenhæng mellem stillinger og lønklasse ret til at forvente, at hans indplacering bliver reguleret.